Amú Ńtondôbə a kɔ́bɔ̄ ai bǒd yā Yúda ai ébá yā Yērúzalɛm nâ: Líán é vóm məlí mə́ sə́ kig, tə myǎbɛ dzóm é vóm biyoá bí nə́. 4Kəlébán ású Ńtondôbə, mǐ vāa ekob ákəlé yā mīńnə́m myáán, mína bǒd yā Yúda ai ébá yā Yērúzalɛm, təge ai nálā olún wáma wâyi káb anə́ ndóan, wâyi yón təge ai é mod anə́ wa dím, ású bə́bə̂ bə́ mǎm yā myābɔ. Tɔ́ŋ bitá á Yúda 5Yédégán dɔ́ á Yúda, kúlígán dɔ́ á ngə́ə́ŋ á Yērúzalɛm. Lɔ́ŋáŋ tɔ́ŋ á ńnam, yédégán á yób étēde, mǐ dzo nâ: Ńtógán fǔfulu ! Bǐ kə̄ á miǹgungúl bə́tísɔn. 6Tə́légán ndəm á Síon, túbán, təge tə́bə á zēn !